Ḥuzan-iyi yimeslayen-is, ḥulfaɣ i wul-iw yertaḥ am ufrux mi ara d-yerwel ɣer lԑecc-is mi qerib ad yewwet uẓayaḍ. Neqqim kan dɣa yebda ad iḥekku fell-aneɣ tadukli-s d baba, imekta-d yak ussan-is n temẓi i yezrin, widak i d-yeqqimen deg ul-is ... Imɣaren ttaran asmektinsen ɣer deffir, ḥemmlen ad ḥkun tudert-nsen n zik ama telha neɣ diri-tt. Immal yettban-asend d ṭṭlam n uẓekka ttraǧun kan melmi ad d-taweḍ teswiεt anda ad yawi rebbi lamana-is.